**ŽUPANIJSKO NATJECANJE IZ NJEMAČKOGA JEZIKA**

**školska godina 2022./2023.**

**UPUTE NATJECATELJIMA O RJEŠAVANJU TESTA**

**(Ove upute moraju se priložiti uz svaki test. Osim toga, dežurni učitelji/nastavnici moraju ih pročitati natjecateljima prije početka rješavanja testa.)**

* Molimo vas da ugasite mobitele, predate ih dežurnim učiteljima/nastavnicima na čuvanje i odložite sve nepotrebne stvari na predviđeno mjesto u učionici.
* Prije početka rješavanja testa čitko ispunite obrazac za zaporku tiskanim slovima. Dobivenu zaporku uredno prepišite na za to predviđeno mjesto na svakom ispitnom materijalu.
* Test se sastoji od dva dijela i rješava se 120 minuta. Prvi dio testa je se odnosi na slušanje s razumijevanjem, a drugi na čitanje s razumijevanjem i uporabu jezika. Slušni zapis sadrži vrijeme za čitanje zadataka, dva ponavljanja sadržaja i poček od dvije minute za prepisivanje odgovora iza svakog zadatka. Za vrijeme rješavanja testa ne smijete napuštati učionicu. Ukoliko završite rješavanje prije isteka propisanoga vremena, možete predati ispitne materijale i tiho napustiti prostoriju.
* Pažljivo pročitajte upute za svaki zadatak i pri upisivanju konačnih odgovora točno se držite tih uputa. Za vrijeme rješavanja testa ne smijete tražiti nikakva dodatna objašnjenja od dežurnih učitelja/nastavnika.
* Uz test ćete dobiti poseban LIST ZA ODGOVORE u dva jednaka (identična) primjerka. Jedan primjerak služi kao rezerva u slučaju da pogriješite prilikom upisivanja odgovora. Ukoliko vam rezervni list za odgovore neće biti potreban, predat ćete ga praznog zajedno s ostalim materijalima. **Sami odlučujete koji će vam od dva identična lista za odgovore biti konačni list za odgovore.**
* **Prosudbeno povjerenstvo će bodovati samo vaš konačni list za odgovore.**
* Odgovore koje ste upisali u odgovarajuće tablice na konačnom listu za odgovore ne smijete ni na koji način prepravljati, jer će se svako prepravljeno rješenje poništiti. Rukopis mora biti uredan, a slova se moraju znati jasno raspoznati (npr.*a, o, m, n, u, r…*). Sva neuredna, nečitka i nejasna rješenja neće se priznavati.
* Za upisivanje odgovora na list za odgovore smijete koristiti samo kemijsku olovku (plavu ili crnu) koja se ne može brisati. Ne smijete koristiti običnu olovku i ne smijete upotrebljavati korektor.
* Ako se za rješenje zadatka traži da napišete riječ, dio rečenice ili cijelu rečenicu, takvo rješenje morate napisati *pisanim slovima*. Pri tome vodite računa o pravopisu njemačkoga jezika: sve riječi rješenja koje se pišu velikim početnim slovom (npr. prva riječ u rečenici, vlastite imenice i sl.) napišite velikim početnim slovom i na konačnom listu za odgovore. Također, pazite na interpunkciju (točka, zarez, upitnik...).
* Odgovori koji ne slijede upute za rješavanje zadatka neće se priznavati (npr. ukoliko treba upisati slovo koje označava točno rješenje, onda se kao točno rješenje prihvaća samo slovo, ne i riječ/rečenica).
* Dežurni učitelj/nastavnik nema pravo uvida u rješenja testa za vrijeme trajanja pisanoga dijela ispita i ne smije davati nikakva dodatna objašnjenja za rješavanje testa.

**SRETNO!**